stanford-oval/wikipedia huggingface dataset:
יער עמינדב

מפת היער
רכס שורק שעליו יער עמינדב לכל אורכו (תצפית ממערב למזרח)
הר שלמון שביער עמינדב
שלוחת שלמון שביער עמינדב
הגבעה ביער עמינדב שעליה חוות הגתות
חורש הרוגי קהיר ביער עמינדב
יער עמינדב הקרוי גם יער שלמון הוא יער נטוע על ידי קק"ל ממערב לירושלים ולמושבים אורה ועמינדב. שטח היער כ-7,000 דונם, והוא מכסה כמעט את כל שטחי מדרונות הרכס הבולט (רכס שורק) שבין שני הוואדיות הגדולים בהרי ירושלים – נחל שורק ונחל רפאים. בדרום תוחם את היער נחל רפאים, בו עוברת מסילת הרכבת מירושלים לתל אביב, בצפון - נחל שורק וכביש 386 העובר בו, במערב מפגש שני הנחלים, ובמזרח – הדסה עין כרם, המושבים אורה ועמינדב והשכונות הדרום-מערביות של ירושלים.
בשל הקרבה שלו לעיר ובשל אתרי הטבע ומסלולי הטיול הרבים שבו, יער עמינדב הוא יעד טיולים פופולרי לתושבי ירושלים והיישובים סביב לה. ביער כמות גדולה מאוד של דרכי עפר מסומנות לג'יפים, שבילי אופניים בדרגות קושי שונות, ומסלולי טיול ברגל (שהידוע ביניהם הוא שביל המעיינות שבין חרבת סעדים לעין חנדק).
היער עלה לכותרות בשנת 2002 כאשר אלי פימשטיין רצח את בתו הודיה קדם וקבר אותה בתחום היער. בתום החקירה נמצאה גופתה בבור שחפר.
ב-26 ביולי 2010 פרצה שרפה ביער. השריפה בערה במשך כל צהרי אותו היום, חרף מאמצי הכיבוי הרבים. מעל ל-1,000 דונמים של חורש כולו בשריפה.
אתרים בשטח היער:
חרבת סעדים – שרידים מהתקופה הביזנטית, בקרבת מושב עמינדב. במקום מספר גדול של מסלולי טיול, שולחנות פיקניק ואף גן פסלים.
יד קנדי – אנדרטה לזכר הנשיא האמריקני קנדי, מעוצבת בצורת עץ גדוע וממוקמת בראש פסגה החולשת על היער.
מצפה רובינשטיין – תצפית על כל היער וההרים סביב לו בקרבת יד קנדי. במקום נטמן אפרו של הפסנתרן ארתור רובינשטיין.
שביל המעיינות – שביל באורך 2 ק"מ היוצר מחרבת סעדים, עובר דרך מספר רב של מעיינות שכבה עד שמגיע לבסוף לעין חנדק – מעיין יפה שלו אחת הנקבות הארוכות בהרי ירושלים.
חוות הגתות – שרידים של גתות ובתי בד מהתקופה הביזנטית, בראש הפסגה המערבית של הרכס.
הערות שוליים

↑  רונן מדזיני, שריפת הענק בהרי ירושלים: נערים הציתו אש, באתר ynet, 25 ביולי 2010.
| --- | --- |
בקרת זהויות :  NLI: 987007426108605171  VIAF: 4568149068579165730008   WorldCat (עם VIAF): 4568149068579165730008
יום זאב ז'בוטינסקי

זאב ז'בוטינסקי
יום זאב ז'בוטינסקי הוא יום ציון ממלכתי, החל ביום כ"ט בתמוז, יום פטירתו של זאב ז'בוטינסקי. יום זה נקבע על ידי הכנסת בחוק זאב ז'בוטינסקי (ציון זכרו ופועלו), ה'תשס"ה-2005. מטרת החוק מצוינת בסעיף 1 שלו: "להנחיל לדורות את חזונו, מורשתו ופועלו של זאב ז'בוטינסקי, לציין את זכרו ולהביא לחינוך הדורות הבאים ולעיצוב מדינת ישראל, מוסדותיה, יעדיה ודמותה בהתאם לחזונו הציוני".
על פי החוק, אחת לשנה, בכ"ט בתמוז, יום פטירתו של זאב ז'בוטינסקי, יקוים יום זאב ז'בוטינסקי (אם חל כ"ט בתמוז בשבת, יקוים יום זאב ז'בוטינסקי ביום ראשון שלאחריו, (א' באב). ביום זה:
מתקיים טקס זיכרון ממלכתי בקבר זאב ז'בוטינסקי בהר הרצל בירושלים;
במחנות צה"ל מוקדש זמן ללימוד פועלו וחזונו הציוני של זאב ז'בוטינסקי;
מתקיים בירושלים כנס לזכרו של זאב ז'בוטינסקי, ובו דנים בנושאים מעולם הציונות ברוח חזונו של זאב ז'בוטינסקי.
הכנסת מקיימת דיון מיוחד לציון יום זאב ז'בוטינסקי במועדו או במועד סמוך.
כ"ט בתמוז איננו יום המהווה חלק משנת הלימודים, ולכן נקבע כי ביום י"ב בטבת יוקדש זמן בבתי הספר ללימוד פועלו וחזונו הציוני של זאב ז'בוטינסקי.
יוליה צ'רנוי

יוליה צ'רנוי (נולדה ב-6 בדצמבר 1979) היא ספורטאית פאראלימפית ישראלית: קלעית וחותרת. זכתה בתחרות רובה מצב שכיבה 10 מטר במדליית זהב באליפות אירופה לקבוצות, במדליית ארד באליפות העולם באבו דאבי (2022) במדליית זהב באליפות העולם לימה פרו (2023), ובירי חופשי 60 כדור למרחק 50 מטרים במצב שכיבה, במדליית הארד
ביוגרפיה

צ'רנוי נולדה בקזחסטן עם שיתוק מוחין קל, המקשה עליה את ההליכה ברגל ימין ושימוש ביד ימין והיא נעזרת במקל הליכה. היא עלתה לארץ ללא משפחתה בשנת 2000 מבלארוס דרך תוכנית מצטיינים.
צ'רנוי עובדת בחברת החשמל כמדריכה ומנהלת קורסים בבית הספר למנהיגות וטכנולוגיות מידע בחברה.
קריירה ספורטיבית

בגיל 31 החלה בפעילות ספורט פאראלימפי, תחילה בענף הפארא-טריאטלון כחלק מקבוצת עמותת אתגרים.
מתאמנת בבית הלוחם תל אביב עם המאמן גיא סטריק.
קריירה ספורטיבית > 2016

ייצגה את ישראל במשחקים הפאראלימפיים ריו דה ז'ניירו ב-2016 יחד עם ראובן מגנאג’י בענף החתירה, והגיעו למקום תשיעי בסירת חתירה זוגית מעורבת.
לאחר המשחקים בקשה לעבור למקצוע קליעה ברובה מסיבות אישיות ומקצועיות.
קריירה ספורטיבית > 2018

צ'רנוי הגיעה למקום ה-12 באליפות העולם ב-2018, מתוך 47 משתתפים, במקצוע מעורב לנשים וגברים – רובה אוויר 10 מטר בשכיבה, כאשר צ'רנוי סיימה שלישית מבין הנשים.
קריירה ספורטיבית > 2019

באליפות העולם 2019 אשר נערכה באוסטרליה, תחרות מעורבת לנשים וגברים, סיימה במקום השלישי במקצה 50 מטר חופשי במצב שכיבה, וזכתה במדליית ארד בקליעה. בזכות הישג זה, הפכה לספורטאית ה-16 במשלחת הישראלית למשחקים הפאראלימפיים בטוקיו 2020.
קריירה ספורטיבית > טוקיו 2020

במשחקים שהתקיימו באוגוסט 2021, ייצגה צ'רנוי את ישראל בקליעה.
קריירה ספורטיבית > 2022

במרץ 2022, זכתה במדליית זהב באליפות אירופה לקבוצות ברובה מצב שכיבה 10 מטר, יחד עם אלי חברה ועופר צור
בנובמבר 2022 זכתה במדליית ארד באליפות העולם באבו דאבי במקצה מעורב רובה אויר 10 מטר.
בשנה זו השיגה את הקריטריון לאולימפיאדת פריז.
קריירה ספורטיבית > 2023

בספטמבר 2023 באליפות העולם בקליעה פראלימפית בלימה פרו, זכתה במדליית הזהב בירי ברובה אויר למרחק 10 מטרים, ולאחר מספר ימים זכתה במדליית ארד בירי חופשי 60 כדור למרחק 50 מטרים במצב שכיבה
חיים אישיים

בזוגיות עם אפרת ואם לשניים
הערות שוליים

1 2  ארגון נכי צה"ל, [facebook אלופים], באתר פייסבוק, ‏19/03/2022
1 2  אברהם תשובה, קליעה פראלימפית: מדליית ארד ליוליה צ'רנוי באליפות העולם, באתר ynet, 7 בנובמבר 2022
1 2  אברהם תשובה, מדליה נוספת ליוליה צ'רנוי באליפות העולם בקליעה פראלימפית, באתר ynet, 29 בספטמבר 2023
1 2  יוליה צ'רנוי, באתר ארגון נכי צה"ל
|  משלחת ישראל למשחקים הפאראלימפיים ריו דה ז'ניירו (2016)  |
| --- | --- | --- |
|  אופני יד | קובי ליאון |  |
|  אתלטיקה | גדי ירקוני |  |
|  בוצ'ה | נדב לוי |  |
|  חתירה |  מורן סמואל • חתירה זוגית (ראובן מגנאג'י ויוליה צ'רנוי) |  |
|  טניס | איתי ארנליב • אדם ברדיצ'בסקי • שרגא ויינברג |  |
|  טניס שולחן | דני בוברוב • חגית בריל • קרולין טביב • שי סיאדה |  |
|  כדורשער | נבחרת ישראל (נשים) (סיון אברבאיה, ירדן אדיקה, רוני אוחיון, ליהיא בן-דוד, גל חמרני, אלהאם מחאמיד רוזין (קפטן)) |  |
|  קיאק | פסקל ברקוביץ |  |
|  קליעה |  דורון שזירי |  |
|  שחייה | יוליה גורדיצ'וק • ורוניקה גירנקו • אראל הלוי • יואב ולינסקי • יצחק ממיסטבאלוב •  ענבל פיזרו • איאד שלבי |  |
|  שיט | צוות סונאר (ארנון אפרתי, שמעון בן-יעקב, דרור כהן) • צוות סקאד (הגר זהבי, משה זהבי) |  |
|  משלחת ישראל למשחקים הפאראלימפיים טוקיו (2020)  |
| --- | --- | --- |
|  אתלטיקה | אלכסנדר אלכסיינקו |  |
|  בדמינטון | נינה גורודצקי |  |
|  בוצ'ה | נדב לוי |  |
|  הרמת כוח | פולינה כצמן |  |
|  חתירה | שמוליק דניאל •  מורן סמואל • רביעייה מעורבת (סימונה גורן, ברק חצור, מיכל פיינבלט, אחיה קליין וההגאית מרלנה מילר) |  |
|  טניס | אדם ברדיצ'בסקי • שרגא ויינברג • יוסי סעדון • גיא ששון |  |
|  טניס שולחן | קרולין טביב |  |
|  ירי תחרותי | יוליה צ'רנוי • דורון שזירי |  |
|  כדורשער | נבחרת ישראל (נשים) (רוני אוחיון, ליהיא בן-דוד, גל חמרני (קפטן), אורי מזרחי, אלהאם מחאמיד רוזין, נועה מלכה) |  |
|  קיאק | פסקל ברקוביץ |  |
|  שחייה | יוליה גורדיצ'וק • ורוניקה גירנקו •  עמי דדאון • אראל הלוי • בשאר חלבי • אריאל מליאר •  מארק מליאר •  איאד שלבי |  |
|  משלחת ישראל למשחקים הפאראלימפיים פריז (2024)  |
| --- | --- | --- |
|  אופני יד | עמית חסדאי |  |
|  בדמינטון | נינה גורודצקי • אמיר לוי |  |
|  בוצ'יה | נדב לוי |  |
|  חתירה | שמוליק דניאל •  מורן סמואל •  חתירה זוגית (שחר מילפלדר וסאלח שאהין) |  |
|  טאקוונדו |  אסף יסעור • עדנאן מילאד |  |
|  טניס | אדם ברדיצ'בסקי • מעיין זיקרי • סרגיי ליסוב •  גיא ששון |  |
|  ירי תחרותי | יוליה צ'רנוי |  |
|  כדורשער |  נבחרת ישראל (נשים) (רוני אוחיון, ליהיא בן-דוד, גל חמרני, אורי מזרחי, אלהאם מחאמיד רוזין, נועה מלכה) |  |
|  קאנו/קיאקים | טליה אילת (קיאק) • אירן שפיר (קאנו) |  |
|  שחייה | ורוניקה גירנקו •  עמי דדאון • אריאל מליאר •  מארק מליאר |  |
יובאן מיאטוביץ'

יובאן מיאטוביץ' (בסרבית: Јован Мијатовић; נולד ב-11 ביולי 2005 בבלגרד שבסרביה ומונטנגרו) הוא כדורגלן סרבי המשחק בעמדת החלוץ בקבוצת הכוכב האדום בלגרד מליגת העל הסרבית.
קריירת מועדונים

מיאטוביץ' גדל במחלקת הנוער של הכוכב האדום בלגרד. בשנת 2022 החל לשחק בקבוצה הבוגרת של המועדון במסגרת ליגת העל הסרבית, וכן בגרפיצ'אר בלגרד, קבוצת הבת של המועדון. ב-25 באוקטובר 2023 ערך את הופעת הבכורה שלו בליגת האלופות, בהפסד 3-1 לר.ב. לייפציג במסגרת שלב הבתים לעונת 2023/2024.
תארים

אליפות סרביה (1): 2022/2023
הגביע הסרבי (1): 2022/2023
טריאתלון איש הברזל

מגדל אלוהה היה אתר הסיום המקורי של המרוץ
טריאתלון איש הברזל (באנגלית: Ironman Triathlon) הוא אחד מסדרה של מרוצי טריאתלון למרחקים ארוכים אותם מארגנת "התאחדות הטריאתלון העולמית" (World Triathlon Corporation)‏ (WTC).
השם "טריאתלון איש הברזל" מתייחס גם לטריאתלון איש הברזל המקורי וגם לאליפות העולם השנתית באיש הברזל. שמה הנוסף הוא איש הברזל הוואי, היא נערכת בהוואי מאז 1978 (עם מרוץ נוסף שהתווסף ב-1982), וכיום קודמים לה סדרת אירועי הסמכה. טריאתלון איש הברזל נודע בשל אורכו המפרך, תנאי המרוץ הקשים, והכיסוי הטלוויזיוני.
מהלך התחרות וזמני ביצוע

טריאתלון איש הברזל מורכב משלושה חלקים, המבוצעים בסדר זה: 2.4 מייל (3.86 ק"מ) שחייה, 112 מייל (180.25 ק"מ) אופניים וריצת מרתון (26 מייל ו-385 יארד, 42.195 ק"מ). המרוץ נערך ללא הפסקה. לרוב לאירועי איש הברזל יש הגבלת זמן מרבית של 17 שעות על מנת להשלים את המרוץ, המתחיל ב-7 בבוקר. זמן השחייה המקסימלי לקטע השחייה של 3.86 ק"מ השחייה הוא 2 שעות ו-20 דקות, קטע האופניים צריך להסתיים עד השעה 5.30 אחר הצהרים, וכל המסיימים חייבים להשלים את המרתון עד חצות. הגבלת הזמן על מנת להשלים את המרוץ לאיש הברזל היא 15 שעות.
כיום

מתכונת איש הברזל נותרה ללא שינוי, ואיש הברזל הוואי עדיין נחשבת כתחרות הטריאתלון המכובדת והיוקרתית ביותר שניתן לזכות בה ברחבי תבל. אם כי אלפי אתלטים מסביב לעולם מתחרים במרוץ איש הברזל כל שנה, רובם המכריע פשוט מעוניינים להשלים את המסלול אם הם משתתפים בו בפעם הראשונה, או רק לקבוע לעצמם שיא אישי חדש, אם הם השתתפו במרוץ הזה בעבר. רק אתלטים מוכשרים מאוד, באמת מסוגלים להתמודד על מקום בהוואי, ורק לסיים את מרוץ איש הברזל הוא השיא בקריירה של אתלטים רבים העוסקים בטריאתלון. כיום מתחרים במרוץ אתלטים נכים בקטגוריה למאותגרים פיזית. האוסטרלי ג'ון מקלין היה האתלט המאותגר פיזית הראשון שהתחרה במרוץ.
אנשים שמסיימים מרוץ כזה במגבלות הזמן שהוקצב מכונים "איש הברזל" (Ironman), ברבים: "אנשי הברזל" (Ironmen). בביטוי "Ironmans" מכנים את המרוצים עצמם, כקיצור של "טריאתלון איש הברזל" (Ironman Triathlon). בקהיליית הטריאתלון איש הברזל הוא מישהו שהתחרה במרוץ במרחק המיועד, בין אם הוא התחרה בתחרות מאושרת בידי "התאחדות הטריאתלון העולמית", אם לאו.
יש הסוברים שהמרחקים שנקבעו אינם דוחפים את המשתתפים עד לקצה יכולתם, ומכאן התפתחו תחרויות כמו טריאתלון איש הברזל כפול. התפתחו מתכונות קיצוניות יותר, יש למעשה תחרויות של fact triple, quadruple, quintuple, deca, and 15× שמכפילות את המרחק של טריאתלון איש הברזל המקורי.
אליפות העולם באיש הברזל

במהלך הזמן הפופולריות של ספורט הטריאתלון גברה, והמרוץ השנתי באי הוואי נהפך להיות "אליפות העולם באיש הברזל" (The Ironman World Championship), עם סדרה של מרוצי הסמכה הנדרשים על מנת להשתתף באליפות. המרוץ בהוואי מורכב משחיה במפרץ קאילואה-קונה, רכיבה על אופניים לרוחב מדבר הלבה של הוואי, להאווי ובחזרה, וריצת המרתון לאורך החוף (מקיהאוהו לקיהול פוינט (Keahole Point) ובחזרה לקאילואה-קונה) מסיימים באליאי דרייב. אליפות איש הברזל האחרונה נערכה ב10/10/2015 בקונה. ההסמכה לאליפות העולם מושגת באמצעות השתתפות במרוץ איש ברזל אחד או יותר או מרוצי חצי איש הברזל. ההסמכה יכולה להיות גם באמצעות סיום המרוץ וזכייה בהגרלה (200 מקומות).
אליפות העולם באיש הברזל > שיאי מסלול אליפות העולם באיש הברזל

שיא המסלול באיש הברזל לנשים, בתחרות שנערכת בהוואי שייך לדניאלה ריף משווייץ 8:26:18 שעות, ונקבע ב-13 באוקטובר 2018.
שיא המסלול באיש ברזל לגברים, בתחרות שנערכת בהוואי שייך לגוסטאב עידן  מנורווגיה 7:40:24 ונקבע ב-9 באוקטובר 2022.
אליפות העולם באיש הברזל > שיאי העולם באיש הברזל

התוצאה המהירה ביותר שהושגה בתחרות איש ברזל לנשים שייכת לכריסי ולינגטון מבריטניה, 8:18:13 שעות, והושגה בתחרות איש ברזל בגרמניה בצ'לנג' רות' ב-10 ביולי 2011.
התוצאה המהירה ביותר שהושגה בתחרות איש ברזל לגברים שייכת לקריסטיאן בלומנפלט, 7:21:12 שעות והושגה בתחרות איש ברזל בקוזומל, מקסיקו ב-21 בנובמבר 2021.
טריאתלון איש הברזל מסביב לעולם

בשנת 2010 מתקיימים 24 מרוצי הסמכה של טריאתלון איש הברזל מסביב לעולם.
טריאתלון איש הברזל מסביב לעולם > תחרויות איש הברזל בארצות הברית

איש הברזל אריזונה, טמפה, אריזונה, הוסף ב-2005
איש הברזל קור ד'אלן, קור ד'אלן, איידהו, הוסף ב-2003
איש הברזל פלורידה, פנמה סיטי ביץ', פלורידה, הוסף ב-1999
איש הברזל לואיוויל, לואיוויל, קנטקי, הוסף ב-2007
איש הברזל סנט ג'ורג', סנט ג'ורג', יוטה, הוסף ב-2010
איש הברזל ארצות הברית, לייק פלאסיד, ניו יורק, הוסף ב-1999
איש הברזל ויסקונסין, מדיסון, ויסקונסין, הוסף ב-2002
טריאתלון איש הברזל מסביב לעולם > תחרויות איש הברזל באירופה

איש הברזל צרפת, ניס, צרפת
איש הברזל גרמניה, פרנקפורט, גרמניה, ב-2010 כונתה אליפות אירופה באיש הברזל
איש הברזל שווייץ, ציריך, שווייץ
איש הברזל רגנסבורג, רגנסבורג, גרמניה
איש הברזל הממלכה המאוחדת, בולטון, הממלכה המאוחדת
איש הברזל לנסארוטה,‏ פוארטו דל כרמן, האיים הקנריים, ספרד
איש הברזל אוסטריה (אורכב 06.07.2011 בארכיון Wayback Machine), קלגנפורט, אוסטריה
איש הברזל ויילס, פמברוקשייר, בריטניה.
טריאתלון איש הברזל מסביב לעולם > תחרויות איש הברזל באוסטרליה

איש הברזל אוסטרליה, פורט מקווארי (Port Macquarie), אוסטרליה
איש הברזל מערב אוסטרליה, באסלטון, אוסטרליה
טריאתלון איש הברזל מסביב לעולם > תחרויות איש הברזל באסיה

איש הברזל יפן‏, גוטו (Gotō), יפן
איש הברזל מלזיה, לאנגקאווי, מלזיה
איש הברזל סין, האייקו, סין
טריאתלון איש הברזל מסביב לעולם > תחרויות איש הברזל באזורים אחרים בעולם

איש הברזל ניו זילנד, טאופו, ניו זילנד
איש הברזל ברזיל, פלוריאנופוליס, ברזיל
איש הברזל קנדה, פנטיקטון, קולומביה הבריטית, קנדה
איש הברזל דרום אפריקה, פורט אליזבת, דרום אפריקה
איש הברזל קוסומל,‏ קוסומל, קינטנה רו, מקסיקו
איש הברזל ישראל, טבריה, ישראל
אתלטים מפורסמים של טריאתלון איש הברזל > נשים

נטשה בדמן
האירופאית הראשונה שזכתה באיש הברזל בהוואי
זכתה 6 פעמים באיש הברזל בהוואי
ליסה בנטלי
קנדית, זכתה 11 פעמים באיש הברזל
זכתה ב-5 מתוך 10 פעמים באליפויות בעולם באיש הברזל
הייתה אחת מהטריאתלטיות הטובות ביותר בכל הזמנים בעודה סובלת מסיסטיק פיברוזיס
פולה ניובי-פרייזר
זכתה 8 פעמים בתחרות איש הברזל של הוואי (שיא כולל)
זכתה 4 פעמים ברציפות בהוואי
זכתה 24 פעמים בתחרויות איש הברזל (שיא כולל)
כינויה "מלכת קונה"
שרה ריינרטסן
האישה הראשונה שניסתה/השלימה את איש הברזל הוואי עם רגל תותבת
כינויה הוא alwastri
איבונה ואן פלרקן
שברה את השיא בן ה-14 שנה של פולה ניובי-פרייזר במזג אוויר גשום וקר בזמן של 8:45:48 בתחרות איש הברזל "צ'אלנג' רות'" ב-2008, והחזיקה בשיא זה שנה
זכתה פעמיים בתחרות איש הברזל "צ'אלנג' רות'"
הגיעה לשיא של מתחת ל-9 שעות (8:51:55) בפעם הראשונה שהתחרתה באיש הברזל ברות, 2007
הגיעה שלוש פעמים בזמן שמתחת ל-9 שעות
כריסי ולינגטון
זכתה באליפות העולם בהוואי בניסיונה הראשון, פחות משנה אחרי שנהפכה למקצוענית
זכתה באליפות העולם בהוואי שלוש פעמים ברציפות
החזיקה בשיא המסלול לנשים באליפות העולם בהוואי (8:54:02), בין השנים 2009–2013
מחזיקה כיום בשיא העולמי לכל תחרויות איש הברזל בעולם: 8:18:13 (‏ צ'אלנג' רות' ב-2010)
שברה פעמיים את שיא העולם באיש הברזל: 8:18:13 (רות'‏, 2010) ו-8:31:59 (‏רות',‏ 2009)
החזיקה בעבר בשיא העולם במקטע האופניים באיש הברזל 4:36:33 (‏2010)
מחזיקה בשיא העולם במקטע הריצה באיש הברזל 2:44:35 (‏2011)
מחזיקה במספר הגדול ביותר של פעמים שסיימה בפחות מ-9 שעות (חמש, פעם אחת יותר משיאה הקודם של פולה ניובי-פרייזר)
לא הובסה בתחרויות איש הברזל
אלופת העולם הראשונה באיש הברזל מהממלכה המאוחדת
דניאלה ריף
זכתה באליפות העולם בהוואי ארבע פעמים ברציפות
זכתה 5 פעמים באליפות העולם בחצי איש ברזל
מחזיקת שיא המסלול באליפות העולם בהוואי: 8:26:18 (‏2018)
מחזיקת שיא העולם במקטע האופניים ושיא המקטע באליפות העולם באיש הברזל בהוואי: 4:26:07 (‏2018)
כינויה הוא "Angry Bird"
אתלטים מפורסמים של טריאתלון איש הברזל > גברים

מרק אלן
מנצח 6 פעמים באיש הברזל הוואי (הציב שיא לגברים)
5 ניצחונות רצופים בהוואי (שיא כולל)
כינויו הוא "The Grip"
ג'ון בלייס (Jon Blais)
האדם הראשון עם ALS (מחלת לו גריג), מחלת ניוון שרירים סופנית, שהשתתף והשלים את מרוץ איש הברזל בהוואי, שהיה חלום חייו. הוא הלך לעולמו ב-27 במאי 2007.
דיק וריק הויט
בסביבות גיל 65 השלים דיק את איש הברזל ביחד עם בנו הנכה ריק, שאינו יכול ללכת או לדבר. דיק משך את ריק בעזרת סירה בקטע השחייה, רכב עמו באופניים מיוחדים לאורך 112 מייל (180 ק"מ) רכיבה, ודחף אותו בכיסא גלגלים במהלך הריצה.
השלים שש תחרויות של איש הברזל.
לוק ואן לירדה
הגבר האירופאי הראשון שזכה בתחרות איש הברזל בהוואי
החזיק בשיא המסלול של אליפות העולם בהוואי: 8:04:08 (נקבע בשנת 1996, נשבר בשנת 2011)
החזיק בעבר בשיא של כל הזמנים: 7:50:27 (נקבע באיש הברזל אירופה ב-1996)
דייב סקוט
ניצח 6 פעמים באיש הברזל הוואי (קבע את השיא לגברים)
כינויו הוא "The Man"
נורמן שטאדלר
זכה פעמיים באליפות העולם (ב-2004 וב-2006)
בעבר החזיק בשיא למקטע רכיבת האופניים באליפות העולם בהוואי (4:18:23 עם ממוצע של 26 מייל לשעה; בתנאי מזג אוויר מעוננים)
גרג ולש
הלא-אמריקני הראשון שזכה באיש הברזל בהוואי
זכה במרוץ הגראנד סלאם במהלך הקריירה שלו
כינויו הוא "Mighty Mouse"
קרייג אלכסנדר
זכה באליפות העולם באיש הברזל שלוש פעמים (2008–2009, 2011) ואחד הרצים החזקים בסבב הברזל
כינויו הוא "Crowie"
יאן פרודנו
זכה באליפות העולם באיש הברזל שלוש פעמים (2015, 2016, 2019)
זכה באליפות העולם בחצי איש הברזל פעמיים (2015, 2018)
שיאן המסלול באליפות העולם בהוואי: 7:51:13 (2019)
שיאן העולם במרחק איש הברזל: 7:35:39 (נקבע בצ'אלנג' רות' 2016)
אלוף אולימפי בטריאתלון (2008)
כינויו הוא "Frodo"
פטריק לאנגה
זכה באליפות העולם באיש הברזל פעמיים (2017, 2018)
שבר פעמיים את שיא המסלול של אליפות העולם בהוואי (8:01:40 ב-2017, 7:52:39 ב-2018)
מחזיק בשיא מסלול הריצה באליפות העולם בהוואי: 2:39:45
ישראלים באיש הברזל

אנטונינה רזניקוב מישראל היא בעלת התוצאה המהירה ביותר בתחרות איש ברזל לנשים ישראליות, לאחר שקבעה תוצאה של 9:07:35 שעות (1:06:46 בשחייה, 4:44:45 ברכיבה ו-3:09:22 בריצה) וסיימה במקום ה-7 בתחרות איש הברזל ברצלונה 2019. ב-2011, נינה פקרמן קבעה את הזמן המהיר ביותר לאישה ישראלית אי פעם במסלול אליפות העולם בהוואי, בתוצאה של 9:45:35 שעות, במקום ה-20 מבין כלל הנשים ובמקום השני בקטגוריית גילאי 30-34 (59:05 בשחייה, 5:20:25 ברכיבה ו-3:20:32 בריצה).
גלעד רותם מישראל הוא בעל התוצאה הטובה ביותר של ספורטאי ישראלי בתחרות איש ברזל לאחר שקבע תוצאה של 8:20:11 שעות (מקום 7; 49:43 בשחייה, 4:32:10 ברכיבה ו-2:56:32 בריצה) בתחרות Challenge Roth שבגרמניה בשנת 2011. רותם קבע ב-2010 את התוצאה המהירה ביותר לישראלי במסלול אליפות העולם באיש הברזל בהוואי – 9:09:14 שעות, במקום ה-41 בגברים ובמקום השני בקטגוריית גילאי 25-29 (56:44 בשחייה, 5:01:03 ברכיבה, 3:06:27 בריצה).
חצי איש הברזל

ב-2005 "התאחדות הטריאתלון העולמית" ייסדה את סדרת מרוצי "חצי איש הברזל" (מכונה גם "איש הברזל 70.3"). המסלול הקצר יותר, מורכב מ-1.2 מייל (1.9 ק"מ) שחייה, 56 מייל (90 ק"מ) מרוץ אופניים, ו-13.1 מייל (21.1 ק"מ) ריצה. כמו בסדרת איש הברזל, גם סדרה זו מורכבת ממספר מרוצי הסמכה באתרים שונים ברחבי תבל, שהעוברים אותם, רובם אלו שסיימו ראשונים במרוצי ההסמכה, מעפילים לאליפות העולם. אליפות העולם נערכת בקלירווטר, פלורידה. כמה תחרויות "חצי איש הברזל" משמשות אף הן כהסמכה לאליפות העולם (במרחק המלא) של איש הברזל בהוואי.
הסימן המסחרי של איש הברזל

הלוגו של טריאתלון איש הברזל הוא סימן מסחרי של "התאחדות הטריאתלון העולמית". ההתאחדות גם רשמה את הסימן המסחרי "טריאתלון איש הברזל" ("Ironman Triathlon") עבור התחרויות האתלטיות שלה, והסימן המסחרי "איש הברזל" ("Ironman") עבור קו של ביגוד, מוצרי אתלטיקה, ומזכרות, ונתנה רישיון לחברת השעונים טיימקס עבור קו סדרת השעונים שלהם "Timex Ironman wristwatches". הסימן המסחרי גם משתרע לשימוש ב"140.6" ו"70.3", המרחקים של איש הברזל המלא או חצי איש הברזל.
הסימן המסחרי של איש הברזל > סמלים

M-Dot הוא הסמל שמתייחס לתחרות. הסמל נלקח מלוגו איש הברזל, שבו מופיעה המילה "IRONMAN" (איש הברזל) בכל הכובעים עם נקודה על האות M, שמשמעותה "נראה כמו אדם". הנקודה היא ראש האדם וה-M היא הגוף של האדם. היא מייצגת את הראש שצריך להתאים לגוף ולכוח הרצון החזק.
תחרויות הדומות לאיש הברזל

ארגונים נוספים המקיימים מרוץ בעל מרחק דומה יכולים להתייחס לטריאתלונים שלהם כ"טריאתלון במרחק מלא" (Full Distance Triathlon) או משהו הדומה לכך, לעיתים נוספת לשמם התחילית "איש" (באנגלית: הסיומת "man"), אם כי משתמשים במונח "איש הברזל" כדי לכנות מרוצים אלה באופן בלתי רשמי. מרוצים שאינם מרוצי "איש הברזל" רשמיים ניתן להתייחס אליהם גם כמרוצים למרחק של איש הברזל או חצי מרחק של איש הברזל (באופן בלתי רשמי).
דוגמאות למרוצים כאלה הם:
Challenge Experience בברצלונה, ספרד
Challenge Roth ברות, גרמניה
Embrunman באמברון, צרפת
ElbaMan באי אלבה, איטליה
ForestMan בניו פורסט, הממלכה המאוחדת
Norseman Triathlon מאיידפיורד לריוקאן, נורווגיה
Kalmar Triathlon בשוודיה
Vineman Full במחוז סונומה, קליפורניה, התחרות היבשתית הוותיקה ביותר של ארצות הברית "למרחק ברזל"
ChesapeakeMan במחוז דורצ'סטר, מרילנד
ישראמן, אילת, ישראל
האימונים לקראת איש הברזל

האימונים לאיש הברזל דורשים הכנה לתחרויות ארוכות בנות שלושה מקצים שונים. האימונים יכולים לארוך מספר שנים של אימונים מבוססים אירובי לפני שהאתלט מוכן להתחרות בתחרויות הארוכות של איש הברזל. קיימים שירותי אימונים שונים הזמינים לאימוני טריאתלון למרחקים ארוכים.
לקריאה נוספת

Müller, Mathias; Carlson, Timothy (2010). 17 Hours to Glory: Extraordinary Stories from the Heart of Triathlon. Boulder, CO: Velo Press. ISBN 978-1-934030-43-1.
הערות שוליים

↑  לוח-הזמנים הרשמי לשנת 2010, Ironman Japan Triathlon Goto Nagasaki.
↑  בלייק ויטני, "האלוף הראשון באיש הברזל, גורדון האלר, מביט אחורנית 25 שנים, active.com,‏ 20 באוקטובר 2003
↑  גלעד רותם ונינה פקרמן סיימו לפנות בוקר (שעון ישראל) את תחרות האיירונמן בקונה, הוואי., עולם הריצה, 10 באוקטובר 2010
↑  תוצאות אליפות העולם באיש הברזל 2010,‏ Ironman Media,‏ 14 באוקטובר 2010
↑  "סדרת איש הברזל 70.3", "התאחדות טריאתלון העולמית"
יובאן רדומיר

| --- | --- |
צילום משנת 2013
צילום משנת 2013
 לידה:  8 בספטמבר 1963 (בן 61) Srbac, בוסניה והרצגובינה 
 מדינה:  בוסניה והרצגובינה 
 
יובאן רדומיר (בבוסנית: Jovan Radomir; נולד ב-8 בספטמבר 1963) הוא מנחה טלוויזיה בוסני-שוודי.
ביוגרפיה

רדומיר נולד בעיירה ברפובליקה סרפסקה, ובגיל שנתיים היגר עם הוריו לשוודיה.
בתחילת הקריירה שלו החל לעבוד בתאגיד השידור השוודי והנחה מספר תוכניות מוזיקה כמו Voxpop, Folktoppen ו-Megadrom, במסגרת תוכניותיו הוא ראיין את חברי להקת U2.
ב-2005 שידר ממופע של איירון מיידן באולבי, הוא סיקר מטעם SVT24 משחקים של ליגת הכדורסל השוודית.
ב-2011 שיחק תפקיד קטן של פקח גבולות בסרט "The Dog Trick" לצד אלכסנדר סקארסגארד, באותה שנה פרסם את הספר "Mitt Balkan: mat och människor", אוסף מאכלים אהובים עליו מהמטבח הסרבי.
ביוגרפיה > אירוויזיון

באירוויזיון 2004 ו-2006 הגיש את תוצאות הניקוד השוודי: ב-2004, כשהכריז על שתים עשרה הנקודות הניתנות לסרביה, עשה זאת בסרבית, וב-2006, כשהעניק את עשר הנקודות לבוסניה והרצגובינה, עשה זאת בבוסנית.
ב-2005 כתב את המילים לשיר "You're Gonna Get What You Deserve" שבוצע על יד הזמרת הבוסנית ניקיטה והתחרה בקדם-אירוויזיון הבוסני.
ב-2008 ו-2009 הנחה את התוכנית "Eurovision Countdown", ששודרה לפני האירוויזיון בכל אחת מן המדינות המשתתפות בתחרות והייתה בעלת 200 מיליון צופים.
כתב את המילים לגרסה האנגלית של השיר "Molitva", שזכה באירוויזיון 2007.
יחסי אוזבקיסטן–טורקמניסטן

| יחסי אוזבקיסטן–טורקמניסטן |
| --- | --- |
אוזבקיסטן: טורקמניסטן


אוזבקיסטן: טורקמניסטן
שטח (בקילומטר רבוע)
447,400: 488,100
אוכלוסייה
36,534,946: 7,525,648
תמ"ג (במיליוני דולרים)
90,889: 59,887
תמ"ג לנפש (בדולרים)
2,488: 7,958
משטר
רפובליקה נשיאותית: דיקטטורה סמכותנית חד מפלגתית (רשמית - רפובליקה נשיאותית)

מעבר הגבול בין המדינות בעיר פרפ (אנ') הטורקמנית
יחסי אוזבקיסטן–טורקמניסטן הם היחסים הדיפלומטיים שבין אוזבקיסטן וטורקמניסטן. שתי המדינות כוננו יחסים דיפלומטיים ב-7 בפברואר 1993. לאוזבקיסטן יש שגרירות באשגבאט ואילו לטורקמניסטן יש שגרירות בטשקנט. שתי המדינות היו בעבר רפובליקות כפופות לברית המועצות כרפובליקה הסובייטית הסוציאליסטית הטורקמנית והרפובליקה הסובייטית הסוציאליסטית האוזבקית לפני קריסתה בשנת 1991.
היסטוריה

שגרירות אוזבקיסטן באשגבאט נפתחה בשנת 1995 ואילו שגרירות טורקמניסטן בטשקנט נפתחה בשנת 1996.
היסטוריה > מתחים

היחסים בין טורקמניסטן לאוזבקיסטן נעשו משנות ה-90 מתוחים מאוד, כשהמקור עיקרי למתח היה סכסוך אתני ובקרת גבולות. בראשונה, המיעוט הטורקמני של אוזבקיסטן והמיעוט האוזבקי של טורקמניסטן ספגו אפליה בתמיכה ממלכתית, ואילו לרבים יש חוסר שליטה בשפת האומה האחרת וגם ברוסית, שהן שפות ההשכלה הגבוהה.